Qozogʻiston Xalq banki
"Qozogʻiston Xalq banki" (qozoqcha: Қазақстан Халық банкі, "Xalik bank", "Halyk Bank") – Qozogʻiston Respublikasining tizimli universal tijorat banki. 2022-yil dekabr holatiga koʻra u Qozogʻiston banklari orasida oʻz kapitali boʻyicha birinchi oʻrinni egallagan. Bank, sugʻurta, brokerlik va lizing faoliyatini amalga oshiruvchi „Halyk“ guruhi tarkibiga kiradi. 2022-yilda bank Tojikistondagi shoʻba korxonalarini sotdi va hozirda Qirgʻiziston, Gruziya va Oʻzbekistonda shoʻba banklari faoliyat koʻrsatmoqda. Bosh ofisi Olmaota shahrida joylashgan. Xususiy bank hisoblanib, mulkchilik shakli – „Aksiyadorlik jamiyati“. Qozoqchada toʻliq nomi «Қазақстан Халық банкі» акционерлік қоғамы, ruschada – акционерное общество «Народный банк Казахстана», ingliz tilida – Joint Stock Company „Halyk Bank of Kazakhstan“.